Ali Nullmeyer

Ali Nullmeyer (født 21. august 1998 i Toronto i Ontario) er en canadisk alpinist, som representerer klubben Green Mountain Valley School. Hun ble canadisk juniormester i 2015, og har gull i slalåm fra vinter-OL for ungdom 2016 på Lillehammer som fremste internasjonale meritt.

Under Vinter-OL 2022 i Beijing, ble hun nummer 22 i slalåm.

Idrettskarriere 
2014/15
Nullmeyer deltok ved Nor-Am Cup 2014/15, der hun fikk 4.-plass i slalåm i Burke Mountain i mars som beste enkeltresultat. Ved den canadiske juniormesterskapet i alpint i  februar vant hun slalåm og kom på 2.-plass i super-G, bak Beatrix Lever. Hun fullførte ikke storslalåmrennet. Hun deltok også ved det canadiske mesterskapet i mars, men fullførte ikke slalåmrennet der.

2015/16
Ved Nor-Am Cup 2015/16 kom hun på 2.-plass i slalåmrennet i Panorama i Canada i desember. Hun deltok i Vinter-OL for ungdom 2016, der hun fikk én medalje - her kom hun på 2.-plass i slalåm, bak sveitsiske Aline Danioth. Hun kom på 5.-plass i storslalåm og 7.-plass i super-G. I parallellslalåm for mixlag kom Canada på 4.-plass.

Ved junior-VM i alpint 2016 i Sotsji i Russland kom hun på 10.-plass i slalåm.

2016/17
I junior-VM i alpint 2017 i Åre kjørte hun på Canadas lag som vant lagkonkurransen.

Referanser

Eksterne lenker 
 
  Profil hos ungdoms-OL 2016 (arkivert)

Canadiske alpinister
Deltakere for Canada under Vinter-OL 2022
Alpinister under Vinter-OL 2022
Deltakere under Vinter-OL for ungdom 2016
Juniorverdensmestre i alpint
Personer fra Toronto
Deltakere for Canada under VM i alpint 2021
Deltakere for Canada under VM i alpint 2023